טרנס טיסדל

טרנס לאונרד טיסדל (באנגלית: Terrence Leonard Tisdell; נולד ב-16 במרץ 1998 במונרוביה שבליבריה) הוא כדורגלן ליברי המשחק בעמדת קשר הכנף בקבוצת בוטושאן מליגת העל הרומנית ובנבחרת ליבריה.

קריירת מועדונים 
טיסדל נולד במונרוביה שבליבריה והחל את הקריירה המקצוענית שלו במספר מועדונים בליבריה ובמוזמביק. בחודש אוגוסט 2018 הצטרף לסנג'ואננסה מהליגה השלישית בפורטוגל, בה ערך 18 הופעות ליגה והבקיע שני שערים. בחודש יולי 2019 חתם טיסדל בברוקה מליגת העל הדרום-אפריקאית, בה ערך שבע הופעות ליגה.

ב-27 באוגוסט 2020 חתם טיסדל על חוזה לעונה אחת בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-12 בפברואר 2021 הבקיע טיסדל את שער הבכורה שלו במועדון, בניצחון 1-0 על הפועל רמת-גן גבעתיים במסגרת המחזור ה-21 בליגה. בסך הכל ערך טיסדל 31 הופעות ליגה במדי המועדון, בהן הבקיע שלושה שערים.

ב-28 ביוני 2021 חתם טיסדל בקוג'אליספור מליגת המשנה הטורקית.

קריירה בינלאומית 
ב-15 בנובמבר 2016 ערך טיסדל את הופעת הבכורה שלו בנבחרת ליבריה, בהפסד 1-0 לנבחרת קניה במשחק ידידות. ב-4 בספטמבר 2019 הוא הבקיע את שער הבכורה שלו בנבחרת, בניצחון 3-1 על נבחרת סיירה לאון במסגרת מוקדמות מונדיאל 2022.

קישורים חיצוניים

הערות שוליים 

כדורגלנים ליברים
קשרי כדורגל ליברים
כדורגלני LISCR
כדורגלני הפועל פתח תקווה
כדורגלני קוג'אליספור
כדורגלני בוטושאן
כדורגלני נבחרת ליבריה
כדורגלנים זרים בישראל
ספורטאים זרים בפורטוגל
ספורטאים זרים בדרום אפריקה
ספורטאים זרים בטורקיה
ספורטאים זרים ברומניה
ספורטאים זרים באזרבייג'ן
ליברים שנולדו ב-1998